OpenLLM-France/wikimedia huggingface dataset:
# Artelan

Artelan, baita ere Ederlana eta Ertilana, artearen munduan sormenaren ekoizpenari deritzogu. Ekoizpen horrek funtzio estetikoa eta sotziala du. Orokorrean «arte» kontzeptua «arte ederrekin» lotzen da eta, ondorioz, artelanak arte ederren produktuak dira: arte plastikoenak edo arte nagusiak (margolaritza, eskultura eta arkitektura), literatura lanak eta musika lanak.

## Maisulanak

Maisulan terminoa, artearen eta estetikaren testuinguruan, ikuspuntu artistikoki edo besterik gabe teknikoki bereziki miresgarria izatea merezi duten lanak aipatzeko erabiltzen da. "Maisulan" terminoaren jatorria Europan Erdi Aroko kofradietan kokatzen da, maisu titulua eskuratu nahi zuen kofradiaren baitako edozein aspirantek egindako eskulan pieza aipatuz. Denborarekin termino hau Magnum opusen sinonimo bihurtu zen, hau da, eskulangile batek, artista batek edo idazle batek ekoiztutako guztien artean balio handieneko jotzen zen lana definitzeko. Terminoaren egungo zentzuan, "maisulana" gero eta gehiago erabiltzen da laudoriozko termino gisa, egilearen lanik onena aipatuz edo ez zeren eta, zentzu horretan, oro har, artista batek, adibidez, margolari batek, maisulan bat gehiago egin ditzakela onartuta baitago.

## Artelanen ezaugarriak

Hauek dira artelan baten ezaugarri garrantzitsuenetako batzuk:
* Artistak duen Errealitatearen pertzepzioaren isla eta irudimenaren produktua da.
* Ezagutza eta plazer estetikoaren iturria da.
* Interpretazio berrietara irekita dago.
* Bizitzaren nozio zehatzagoak osatzen laguntzen du.
* Behatzailearen sentimena hobetzen du.
* Harreman sozialak sustatzen ditu.
* Hausnarketa bultzatzen du eta lasaitasunerako joera indartzen du.

## Erreferentziak

* ↑ Ibon Sarasola: Euskal Hiztegia, Donostia: Kutxa Fundazioa, 66 or.
* ↑ Chaudenson, F., À qui appartient l'œuvre d'art?, Paris, Armand Colin, 2007, 309 or.
* ↑ https://www.thefreedictionary.com/Magnus+opus
* ↑ https://www.definicionabc.com/general/obra-de-arte.php

## Ikus, gainera

* Estetika
* Artearen historia
* Magnum opus

## Kanpo estekak

* (Gaztelaniaz):Artelanaren kontzeptuaz.
* Datuak: Q838948
* Multimedia: Art / Q838948
# Artem Dolgopiat

Artem Dalgopiat, ukranieraz, Артем Олегович Долгопят (Dnipro, Ukraina, 1997ko ekainaren 16a), gimnastikan aritzen den Ukrainan jaiotako kirolari israeldarra da.
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen Zorua gizonezko kategorian, Israel ordezkatuz; Rayderley Zapata espainiarraren (zilarrezko domina) eta Xiao Ruoteng txinatarraren (brontzezko domina) aurretik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zorua |
| 2024 | Paris Frantzia | 02 ! | Barra paraleloak |

## Erreferentziak

* ↑ «Artem Dalgopyat» olympedia.org (Ingelesez)
* ↑ «Artem Dalgopyat» olympics.com (Gaztelaniaz)

## Kanpo estekak

* Datuak: Q24006066
* Multimedia: Artem Dolgopyat / Q24006066
# Artekale

Artekale :
| Bilbo, Zazpikaleak ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Artekale Artekale Artekale ||
| Koordenatuak: | 43°15′23.04″N 2°55′23.91″W﻿ / ﻿43.2564000°N 2.9233083°W﻿ / 43.2564000; -2.9233083 |
Artekale Bilboko Zazpikaleetatik bigarrena da, San Anton elizatik zenbatzen hasita. Horrenbestez, Goienkale eta Dendarikale artean dago.
Erribera kalean hasten da, Erriberako merkatuaren aurrean, eta Zamudioko atarian amaitzen da.
Julen Gabiria idazleak 2005ean kaleari buruz hiru istoriok osatutako sorta argitaratu zuen bere blogean (ikus kanpo loturak).

## Kanpo estekak

* "Artekale I" Julen Gabiria
* "Artekale II" Julen Gabiria
* "Artekale III" Julen Gabiria
* Artekale.net
* Datuak: Q12254201
* Multimedia: Artecalle / Q12254201
# Artekari

Artekaria, pilota munduan eta beste joko apustuetan, apustuak bideratzen eta antolatzen dituen pertsona da. Apustularien arteko bitartekari bezala aritzen den pertsona da.

## Ikus, gainera

* Apustu-artekari.

## Kanpo estekak

* Datuak: Q109331749
# Arraial do Cabo

Arraial do Cabo Brasilgo udalerri bat da, Rio de Janeiroko estatuan kokatua. 30.986 biztanle ditu 160,276 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1750235
* Multimedia: Arraial do Cabo / Q1750235
# Arraialde

Arraialde, Araba probintzian topa dezakegun euskal mendia da. Arraialde mendia, 1044 altuera duen eta Araba probintzian topatzen den mendi bat da. Kokapen zehatza 42.768584 eta -2.509246 da. Mendi hontara ondorengo igoera puntuetatik igo daiteke: Azazeta, Azazeta mt.

## Kanpo estekak

Arraialde, http://www.euskal-herria.org/.
# Arraia pikart

Arraia pikarta (Raja montagui) ur gaziko arrain kartilaginosoa da, Rajidae familiakoa.
Ekialdeko Ozeano Atlantikoan eta mendebaldeko Mediterraneo itsasoan bizi da.

## Erreferentziak

* ↑ Bigelow, H.B. & W.C. Schroeder. (1953). Fishes of the Western North Atlantic, Part 2. Sears Foundation for Marine Research, Yale University.
* Datuak: Q943403
* Multimedia: Raja montagui / Q943403
* Espezieak: Raja montagui
# Arraias

Arraias Brasilgo udalerri bat da, Tocantins estatuan kokatua. 10.287 biztanle ditu 5.786,871 km²ko eremuan.

## Ikus, gainera

* Tocantins

## Kanpo estekak

* Datuak: Q1801696
* Multimedia: Arraias / Q1801696
# Arraildura

Arraildura, irekidura luze eta estu bat da, materialaren banaketaren ondorioa.
Geologian, bi arraildura mota arrunt bereiz daitezke: kontrakziozko arraildurak eta ziri formako arraildurak.
* Kontrakziozko arraildurak, arteka erlatiboki zabalak dira euren luzerarekiko, harkaitz bat edo lurzorua uzkurtzen denean irekitzen direnak. Euren eraketa, lurzoru buztintsuen fenomeno ezaugarritsu bat da, lehortzen direnean, atzerapenezko arraildura horien sare poligonal bat eratzen dutenak. Lurzoruko zenbait geruzek, behin ireki ondoren, hondarrez bete ziren arrailduren arrastoak kontserbatzen dituzte, honek, ondorengo hezetasunak berriz ixtea eragotzi zuena.
* Ziri formako arraildurak, berriz, bertikalak dira, nagusiki, Lurraren toki hotzetan eratzen direnak, lurzoruaren izozte lasterraren ondorioz. Dezimetro gutxi batzuetako zabalera dute (oso kasu arraroetan metroak), zenbait metroko luzera eta 10 metro inguruko sakonera. Barrunbe hauek, izotzak eta urtzaldiak eragindako higakinekin betetzen dira. Glaziarretan, ohikoa da, izotza bere plastikotasuna gainditzen duten trakzio indarren mende dagoenean eratzea.

## Izena

Antzeko gauzetarako Bizkaiko leku askotan arrakala deritzo eta beste leku batzuetan pitzadura.

## Erreferentziak

* ↑ Arraildura agertzen da Aloña Mendi Espeleologia Taldearen “CASTELLANO / EUSKARA” Hiztegian. Elhuyar eta Euskalterm hiztegietan beste termino batzuk erabiltzen dira, baina ez dute geologiako berezitasunik.

## Kanpo estekak

* Datuak: Q862193
* Multimedia: Crevasses / Q862193
# Arraia isatslabur

Arraia isatslaburra (Raja brachyura) ur gaziko arrain kartilaginosoa da, Rajidae familiakoa.
Ekialdeko Ozeano Atlantikoan bizi da.

## Erreferentziak

* ↑ Bigelow, H.B. & W.C. Schroeder. (1953). Fishes of the Western North Atlantic, Part 2. Sears Foundation for Marine Research, Yale University.
* Datuak: Q383819
* Multimedia: Raja brachyura / Q383819
* Espezieak: Raja brachyura
# Arraial

Arraial Brasilgo udalerri bat da, Piauí estatuan kokatua. 4.520 biztanle ditu 682,76 km²ko eremuan.

## Ikus, gainera

* Piauí

## Kanpo estekak

* Datuak: Q2064170
* Multimedia: Arraial / Q2064170
# Arraia marrazuri

Arraia marrazuria (Rostroraja alba) ur gaziko arrain kartilaginosoa da, Rajidae familiakoa.
Ekialdeko Ozeano Atlantikoan eta Mediterraneo itsasoan bizi da.

## Erreferentziak

* ↑ Bigelow, H.B. & W.C. Schroeder. (1953). Fishes of the Western North Atlantic, Part 2. Sears Foundation for Marine Research, Yale University.
* Datuak: Q603663
* Multimedia: Rostroraja alba / Q603663
# Arraia zerra

Arraia zerra (Leucoraja naevus) ur gaziko arrain kartilaginosoa da, Rajidae familiakoa.
Ekialdeko Ozeano Atlantikoan eta Mediterraneo itsasoan bizi da.

## Erreferentziak

* ↑ Bigelow, H.B. & W.C. Schroeder. (1953). Fishes of the Western North Atlantic, Part 2. Sears Foundation for Marine Research, Yale University.
* ↑ IUCNren Zerrenda Gorria: Leucoraja naevus
* Datuak: Q2473297
* Multimedia: Leucoraja naevus / Q2473297
# Arraibi

Arraibi Lemoa udalerriko auzoa da. 2008ko urtarrilaren 1eko erroldaren arabera, 394 biztanle ditu.

## Demografia eta biztanleria

Arraibiko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 380 | 368 | 366 | 360 | 362 | 376 | 377 | 399 | 394 |

## Ikus, gainera

* Lemoa

## Kanpo estekak

* Datuak: Q12254065
# Asmatzaile

Asmatzaile edo asmalari bat lehen ez zegoen zerbait asmatu, sortu edo egiten duen pertsona bat da, beraz, zerbait asmatzen duen pertsona da. Pertsona horiek normalean bereziki sortzaileak dira, irudimen handikoa pertsonak.

## Asmatzaile ezagunak

Historian zehar asmatzaile batzuek oso ospe handia izan dute. Hona hemen batzuk:

### Pizkundean

* Leonardo da Vinci

### Argien Garaian

XVII. eta XVIII. mendeetan aurrerapen handiak egin ziren:
* Isaac Newton
* Montgolfier anaiak
* Benjamin Franklin

### XIX. mendean

Industria Iraultzak munduaren funtzionamendua aldatu zuen:
* Elisha Gray
* Alexander Graham Bell
* Louis Braille
* Karl Benz
* Ada Lovelace
* Marie Curie

### XX. mendean

* Tomas Alva Edison
* Gertrude Elion
* Nikola Tesla

## Erreferentziak

* ↑ http://www.euskara.euskadi.eus/r59-738/eu/contenidos/termino/_c00555/eu_a_5558/a5558.html

## Kanpo estekak

* Emakume asmatzaileak.
* Datuak: Q205375
* Multimedia: Inventors / Q205375
# Asmakuntza

    Artikulu hau objektu edo teknika berriari buruzkoa da; hitz-jolasa gaitzat duena beste hau da: «Igarkizun»
Asmakuntza edo asmakizuna ezaugarri, propietate eta erabilera berriak dituen objektu, teknika edo prozesua da. Historian zehar izandako asmakuntzak erosotasuna eta bizi-kalitatea hobetu izan dituzte gehienetan; armen kasuan esaterako horrela izan ez bada ere. Aspaldiko gizakiek asmakizunak oinarrizko beharrak (janaria, loa, berotasuna,... ) asetzeko gauzatu zituzten. Gaur egun aldiz, kontsumo-gizartearen baitan, asmakizunek hain oinarrizkoak ez diren nahiak asetzeko balio dute.
Asmakizunak eratzeko orduan, garrantzitsua izaten da diseinua: material eta piezen aukeraketa eta erabilgarritasuna, ergonomia izeneko arloaren baitan aztertzen dena. Egun, asmakuntzarako prozedura sistematikoak erabiltzen badira ere, irudimena ere faktore garrantzitsu da asmakuntzak sortzeko.

## Kanpo estekak

* Datuak: Q14208553
* Multimedia: Inventions / Q14208553
# Asmodeo

Asmodeo edo Axmedai (grezieraz: Ασμοδαίος, Asmodaios; hebreeraz: אַשְמְדּאָי‎, ʾAšmədʾāy) judu mitologiaren pertsonaia da. Bibliako Tobiasen liburuan agertzen den deabrua da. Asmodeok Sararen lehen zazpi senarrak hilak zituen Tobiasek emaztetzat eskatu zuenean; biok, otoitzaren eta penitentziaren bidez garaitu zuten.
Zoroastrismoan jatorria omen du, pertsiar agintearen garaian (K.a. VI. mendean) judaismora pasa zen. Handik (II. mende inguruan) kristautasunera pasa zen.

## Erreferentziak

* ↑ Lur entziklopedietatik hartua.
* ↑ Garibay Mora, Ernesto. (2005). Dictionary of Demons and Related Concepts. Miami, Florida: L. D. Books, 103 or. ISBN 970-732-108-3..

## Kanpo estekak

* Datuak: Q733322
* Multimedia: Asmodeus / Q733322
# Asmakizun (argipena)

Asmakizun hitzak esanahi hauek izan ditzake:
* asmakizuna edo asmakuntza, sortutako objektu edo teknika berria, aplikazio zuzena duena;
* asmakizuna edo igarkizuna, jolas moduan erabiltzen den esaldi berezia, dagokion kontzeptu edo gauza asmatzean datzana.
# Asmenistis

Asmenistis Lecithoceridae familiako tximeleta genero bat da. Bere espezie tipoa Lecithocera cucullata da.

## Espezieak

| Espeziea | Egoera |
| Asmenistis cucullata | daturik gabe |
| Asmenistis semifracta | daturik gabe |
| Asmenistis stephanocoma | daturik gabe |

## Kanpo estekak

* Datuak: Q9632991
# Asmondar leinua

Asmondar leinua (hebreeraz: חשמונאים‎, Ḥashmona'im) Antzinaro klasikoan Judea eta inguruko lurraldeak gobernatu zituen leinua izan zen. K.a. 140 eta K.a. 116 artean, Seleukotar Inperioko probintzia ia autonomoa izan zen. K.a. 110ean, Inperioa desegin zenean, leinuak Samaria, Galilea, Iturea, Perea eta Idumea bereganatu zituzten. K.a. 63an, Erromatar Errepublikak erresuma konkistatu zuen eta erromatar txotxongilo bilakatu zen baina K.a. 37an Herodes I.a Handiak asmondarrak agintetik bota zituen. Hala ere, legezkotasuna mantentzeko asmotan, Marimna izeneko asmondar printzesa ezkondu zuen.

## Asmondar buruzagiak
### Makabearrak

1. Matatias, K.a. 170- K.a. 167 2. Judas Makabearra, K.a. 167- K.a. 160 3. Jonatan Makabearra, K.a. 153- K.a. 143 (Apaiz Gorena ere) 4. Simon Makabearra, K.a. 142- K.a. 141

### Etnarka eta Apaiz Gorenak

5. Simon, K.a. 141- K.a. 135 6. Hirkano I.a, K.a. 134- K.a. 104

### Errege eta Apaiz Gorena

7. Aristobulo I.a, K.a. 104- K.a. 103 8. Alexandro Janeo, K.a. 103- K.a. 76 9. Salome Alexandra, K.a. 76- K.a. 67 10. Hirkano II.a, K.a. 67- K.a. 66 11. Aristobulo II.a, K.a. 66- K.a. 63 12. Hirkano II.a, K.a. 47- K.a. 40 (etnarka) 13. Antigono, K.a. 40- K.a. 37 14. Aristobulo III.a, K.a. 36 (Apaiz Gorena)

## Erreferentziak

* ↑ Muraoka, T.. Studies in Qumran Aramaic. , 2 or..
* ↑ Leon James Wood, David O'Brien. (1986). A survey of Israel's history. Zondervan.
* ↑ Schäfer, Peter. (2003). The History of the Jews in the Greco-Roman World. (2. argitaraldia) Londres: Routledge ISBN 0-415-30587-X..

## Kanpo estekak

* Datuak: Q496922
* Multimedia: Hasmonean dynasty / Q496922
# Asmat

Asmat Indonesiako Papua probintzian bizi den talde etniko bat da. Ozeano Barean dagoen egur artisau tradiziorik ezagunenetako bat dute, eta euren artea mundu osoko biltzaileek bilatzen dute. Uhartearen hego-ekialdean bizi dira, 19.000 kilometro koadroko eskualde tropikal zingiratsu batean. Euren eskualdearen parte bat Lorentz Parke Nazionalean dago, Gizateriaren Ondarea dena.
Gutxi gora behera 70.000 kide direla kalkulatzen da. Asmat terminoa euren lurraldeari buruz hitz egiteko ere erabiltzen da.

## Kanpo estekak

* Datuak: Q643103
* Multimedia: Asmat people / Q643103
# Asmat Diasamidze

Asmat Diasamidze (1973ko urtarrilaren 30a) arkularia da. Georgia ordezkatu zuen 2000ko Udako Olinpiar Jokoetan.

## Erreferentziak

* ↑ Asmat Diasamidze
* ↑ Asmat DIASAMIDZE

## Kanpo estekak

* Datuak: Q23415300
# Asmoz Fundazioa

Asmoz fundazioa Eusko Ikaskuntzak sortutako irabazi asmorik gabeko fundazio pribatua da. Ikastaroak kudeatzen ditu, bai bereak baita beste unibertsitate eta erakundeenak ere, eta bere helburu nagusia, sare telematikoez baliatuz etengabeko goi mailako prestakuntza eskaintzea da.
1997. urtean Eusko Ikaskuntzak antolatu zuen ikastaro telematiko baten ondoren, Asmoz fundazioa sortzea erabaki zuen. Ofizialki, 2001ko otsailaren 1ean eratu zen.
Helburua hezkuntza-,enpresa-,gizarte- eta kultura-arloetarako eta, oro har, euskal gizartearen garapenerako ikerketa- eta hezkuntza-jardueren gauzatze eta sustapena da. Horretarako, aurrez-aurreko zein birtual erako hezkuntza arloko egitasmo eta egitarauak diseinatu, kudeatu, garatu eta gauzatzen ditu, bere kabuz eta beste erakundeekin batera.
Gizartean eragiteko hainbat proiektu ere sortu eta kudeatu ditu.

## Erreferentziak

* ↑ «Eusko Ikaskuntzaren Asmoz Fundazioa» Foro Derechos Humanos 2013-10-14 (Noiz kontsultatua: 2023-10-06).
* ↑ «Eusko Ikaskuntzaren Asmoz fundazioa. Fundazioaren inskribu-ziurtagiria» www.euskadi.eus (Eusko Jaurlaritza) 2022-05-21 (Noiz kontsultatua: 2023-10-06).
* ↑ «Eusko Ikaskuntzaren Asmoz Fundazioa - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-10-06).

## Kanpo estekak

* Datuak: Q8963071
# Azpeitiko barruti judiziala

Azpeitiko barruti judiziala Gipuzkoako lurraldearen justizia administrazioa osatzen duten 6 barruti judizialetako bat da. Barruti judizialeko burua Azpeitia da.

## Udalerriak

| Aia Aizarnazabal Azkoitia Azpeitia (burua) | Beizama Bidegoian Errezil Getaria | Zarautz Zestoa Zumaia |

## Epaitegiak

* Lehen Auzialdiko eta Instrukziozko Epaitegia zbk. 1
* Lehen Auzialdiko eta Instrukziozko Epaitegia zbk. 2

## Erreferentziak

* 1/1990 LEGEA, Apirilaren 6koa, Euskal Autonomi Elkarteko Epailaritza-Barrutietako Hiriburuak Erabakitzeari Buruzkoa
* (Gaztelaniaz) https://web.archive.org/web/20100401221249/http://www.cgpe.es/partido.aspx?idprovincia=20&numpartido=2

## Ikus, gainera

* Gipuzkoako barruti judizialen zerrenda

## Kanpo estekak

* Datuak: Q12254592
# Azpeitiko justizia jauregia

Azpeitiko justizia jauregia Gipuzkoako Azpeitia udalerrian dagoen epaitegi bat da. Bertan, Azpeitiko barruti judizialean jazotako kasuak epaitzen dira.

## Kokalekua

Sanjuandegi auzoan dago, Euskal Herria kalean.
* Eraikina.
* Justizia jauregia.

## Kanpo estekak

* Datuak: Q23894125
* Multimedia: Justizia Jauregia, Azpeitia / Q23894125
# Azpeitiko Emakumeen Antzerki Tailerra

Azpeitiko Emakumeen Antzerki Tailerra Azpeitiko antzerki talde bat da, 2004an sortua. Emakumeen Mahaiak jarri zuen martxan ekimena eta gerora Azpeitiko Udaleko parekidetasun sailak kudeatzen zuen Jabetza Eskolen barruan sartu zen egitasmoa.
2015era arte izan zen martxan ekimena, 12 urtez beraz. 30 emakumetik gora pasa ziren tailerretik eta urte bakoitzean, ikasturtearen bukaeran, lan berri bat estreinatzen zuten herrian. Lan hauek gero Azpeitiko Antzerki Topaketetan ere antzezten ziren.
Antzerki lanak idazteaz Alaitz Olaizola arduratu zen, taldeko dinamizatzaile edo “zirikatzailea”, aurrez taldeko emakumeekin landutako gaietatik edo bereziki landu nahi izan zituzten gaietatik abiatuz. Gai horiek, beti, emakumeekin zerikusia zutenak izan ziren eta tailerraren ikasturte osoan zehar kezka edo desio horien lanketa egiten zen antzerkigintzaren bidez. Adin guztietako emakumeek hartu izan dute parte tailerrean, esperientzia are eta aberasgarriagoa bihurtuz.
Bertan parte hartu duten aktoreak, berriz, asko izan dira: Ainhoa Abaunz, Rosa Mari Alberdi, Mari Karmen Borda, Arroxa Borda, Lurdes Mendizabal, Aizpea ibarbia, Presen Letamendia, M.Pilar Lizarburu, Amaia Zeberio, Ane Arenas, Amaia Garmendia, Idoia Altuna, Miren Alcedo, Garazi Urbina, Lurdes Mendizabal, M. Pilar Lizarburu, Gurutze Eizmendi, Ane Mendinueta, Kontxi Roldan, Erika Olaizola, Aiora Olaizola, Garbiñe Barredo, Ihintza Elustondo, Haizea Egiguren, Amets Cañizares, Uxoa Ibarreta, Irene Alberdi, Olatz Egiguren, Lurdes Arrieta, Nora Arenas, Mirari Zubizarreta, Silvia de Pablo, Eneritz Arzalluz eta Garazi Agirre.

## Lanen zerrenda

* 2004: Sateliteatzen
* 2005: Kontuz, garbitu berria
* 2006: Bai, nor da?
* 2007: Iraultza azokan
* 2008: Habemus Zirkus
* 2009: Autobusaren zain
* 2010: Loturak
* 2011: Lost and Found
* 2012: Bai, nahi dut
* 2013: Dena berriz bueltatzen da
* 2014: Orekaren desoreka
* 2015: Punto, ta punto!

## Erreferentziak

* ↑ «Antzerki amateurra, etxekoa eta emakumeek egina - Azpeitia» uztarria.eus (Noiz kontsultatua: 2022-10-28).
* ↑ «Alaitz Olaizola: "Kolorez betetako momentua bizi nahi baduzue, etorri gure antzezlana ikustera" - Azpeitia» uztarria.eus (Noiz kontsultatua: 2022-10-28).

## Ikus, gainera

* Euskal Herriko antzerki taldeen zerrenda
* Euskal antzerki berria
# Azpeitia-Annapurna II

Azpeitia-Annapurna II 1988 urtean Agustín Arenasek eta Agustin Madrazok eginiko film dokumentala da.

## Sinopsia

Oharra: Atal honek istorio osoa edo amaiera argitzen du.
1986. urtean Nepalera bidai bat antolatu zuten Azpeitiako zazpi mendizalek Annapurnako II. gailurrera igotzeko helburuarekin. Dokumentalak Katmanduko ikuspegia eta mendiena eskainiko ditu.

## Erreferentziak

* ↑ Euskadiko Filmategia. Azpeitia-Annapurna II. .

## Kanpo estekak

* Datuak: Q21953126
# Azpeitiko zezen plaza

Azpeitiko zezen plaza Gipuzkoako Azpeitia udalerrian dagoen zezen plaza da. Herrigunean dago, Idai-Ederren ertzean. Hirugarren kategoriako zezen plaza da, eta 4.000 ikuslerentzako edukiera du. 1903an inauguratu zuten. Azpeitiko Udala da jabea, eta Azpeitiko Zezen Plazako Zezenketa Batzordeak kudeatzen du.

## Zezenketak

Bertan ospatu ohi den zezenketa nagusia San Inazio jaietakoa da, uztaileko azken eguna den San Inazio eguna eta abuztuaren hasierako egunetan, baina udaberri aldera ere zezenketak antolatzen dira. Azpeitiko zezen plazan, Debako Jose Ventura Laka zezenketariaren omenez, hirugarren zezena hiltzean musika bandak Aldalur konposatzailearen Zortziko doinua jotzeko ohitura dago.

## Herri Kirolak

Zezenketez gain, ohiko herri kirol apustu eta lehiaketak ere egin ohi dira. Aipatzekoak dira besteak beste:
* Euskal Pentatloi Saria
* Euskal Duatloia

## Erreferentziak

* ↑ «Zezenzale Batzordeak zehaztu ditu saninazioetako zezenketen egunak eta ganadutegiak - Azpeitia» Urolakosta.eus (Noiz kontsultatua: 2024-04-21).
* ↑ r01e00000ff26d4661aa470b88b07821bd8d58380, r01epd0122e4ed314423e0db04c97a47b5baa317f. (2006-08-16). «Azpeitiko Zezen Plaza» turismoa.euskadi.eus (Noiz kontsultatua: 2024-04-21).
* ↑ «Euskal pentatloia jokatuko dute zezen-plazan irailaren 29an - Azpeitia» uztarria.eus (Noiz kontsultatua: 2024-04-21).
* ↑ «I. Euskal Duatloia jokatuko dute ostegunean herriko zezen plazan - Azpeitia» uztarria.eus (Noiz kontsultatua: 2024-04-21).

## Kanpo estekak

* Datuak: Q20492951
# Arratia (ibaia)

Arratia 25 kilometroko luzera duen ibaia da, Ibaizabal ibaiak jasotzen duen emailerik garrantzitsuena.
Gorbeian du iturburua da eta Zeanurin Undurragako urtegia aurkitzen du. Urtegi honetan ez da ibai honen ura bakarrik jasotzen, baizik eta Zadorrako urtegietatik etorritako ura ere metatzen dela.
Ibaizabalera iritsi aurretik Indusi erreka jasotzen du.

## Erreferentziak

* ↑ Euskaltzaindia: 166. araua: Euskal Herriko ibaiak.

## Ikus, gainera

* Arratia ibarra.

## Kanpo estekak

* Datuak: Q9071633
* Multimedia: Arratia River / Q9071633
# Arrate pilotalekua

Arrate pilotalekua Andoaingo pilotalekua da. 1977ko ekainaren 24an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12254093
# Arrateko Andre Mariaren santutegia

Arrateko Andre Mariaren santutegia Eibarko santutegia da, Arrate auzunean dagoena, 556 metroko garaieran.
Arratek gailurrean gurutze bat dauka eta bertatik gertu santutegia dago; Ama Birjina hau Eibarko zaindari izendatu zuten 1928an. Santutegiaren inguruan aisialdirako gune zabala dago, jatetxe, taberna eta hotelarekin. Arrate Irratia herri emisorak bertatik emititzen du. Parke guztia pagoz inguratuta dago.
Santutegiaren lehen aipamenak 1498koak dira. Gaur egungo eliza XVII. mendekoa da. Barruan egurrezko bobeda berezia du, burdinsare barroko bat eta Andre Mariaren irudi gotikoa ditu. Ignacio Zuloagaren zenbait margolan ere baditu.
Arrateko Andre Mariarenganako debozioa inguru guztian zabaldurik dago, baina Eibarren da indartsuena. Bertako jaia irailaren 8an ospatzen da (Andre Mariaren jaiotza). Egun horretan eta maiatzaren 15ean (San Isidro eguna, baserritarren zaindaria) elizkizunez gain herri kirolen erakustaldiak egin ohi dira.
Andre Mariari ereserki hau abesten zaio:
| « | Arrateko Ama, gure zaindari onena gure herri dana hartu eta zaindu, Ama Zure semeak eskerrak iritsi dagiguz danok zerura juan gaitezen, Ama, egizu | » |

## Erreferentziak

* ↑ Kantuz Kantu

## Kanpo estekak

* Datuak: Q9074444
* Multimedia: Arrate Sanctuary, Eibar / Q9074444
# Arrateta

Arrateta Ataungo auzoa da.

## Kanpo estekak

* Datuak: Q12254094
# Arratia Kirol Elkartea

Arratia Kirol Elkartea Igorreko futbol taldea da. Gizonezkoen taldea Bizkaiako ligatan dabil baina Emakumezkoen taldeak 2016an Espainiako 2. mailan egin du debuta.

## Emakumezkoen taldea

2002 urtean sortu zen eta 2016an Espainiako 2. mailara igo zen.

### Ibilbidea

| Urtea | # | Maila | Postua |
| 2012-13 | 3 | Euskal Liga | 7.a |
| 2013-14 | 3 | Euskal Liga | 5.a |
| 2014-15 | 3 | Euskal Liga | 5.a |
| 2015-16 | 3 | Euskal Liga | 2.a (igo) |
| 2016-17 | 2 | Bigarren maila | 13.a (jeitsi) |
| 2017-18 | 4 | Euskal Liga | 2.a |
| 2018-19 | 4 | Euskal Liga | 2.a |
| 2019-20 | 3 | Lehen Nazionala | 5.a |
| 2020-21 | 3 | Lehen Nazionala | 8.a |
| 2021-22 | 3 | Lehen Nazionala | 11.a |
| 2022-23 | 4 | Lehen Nazionala | 10.a |
| 2023-24 | 4 | Hirugarren Federazioa | 6.a |
| 2024-25 | 4 | Hirugarren Federazioa | |

## Kanpo estekak

* Datuak: Q31188250